Dinarsko zvonce
Dinarsko zvonce (lat. Edraianthus dinaricus) je endemska biljka iz porodice Campanulaceae. Vrstu je prvi opisao A. Kerner 1872., na temelju nalazišta na Mosoru.

Rasprostranjenost
Raste samo na vršnim dijelovima Mosora, duž njegova glavnoga grebena u pojasu između 1000 i 1300 m nadmorske visine.

Izgled
Višegodišnja je zeljasta biljka, prilegla busenasta oblika. Listovi su usko linealni, pola centimetra široki. Ovojni listovi su odozgo umjereno dlakavi. Stabiljka je niska. Cvjetovi su ljubičaste boje u glavičastim cvatovima, koji su opkoljeni ovojnim listovima. Razmnožava se sjemenom.

Ekologija vrste
Raste na izloženim i ogoljelim vapnenačkim grebenima. Razvija se pojedinačno ili skupno u pukotinama stijena. Odgovara joj mnogo svjetlosti. Podnosi sušu i velike oscilacije temperature i vlažnosti.

Vanjske poveznice
http://www.filuna.cz/picture/Filunafotky/Mate%E8nice/Mate%E8nice2/Edraianthus%20dinaricus.jpg  - fotografija dinarskoga zvonca

Zvončike
Endemske vrste Hrvatske